
88 DR.30.09.13 

 
sampai sekarang tidak pernah berfungsi. Ada lagi beberapa buah sekolah, nanti saya akan 
lapor dengan Yang Berhormat dan perkara ini memang amat rugilah. Berjuta-juta ringgit 
dibelanjakan tetapi tidak boleh menzahirkan apa yang kementerian inginkan. Jadi, ini perlu 
diambil perhatian. 

Tuan P. Kamalanathan a/l P.Panchanathan: Terima kasih Yang Berhormat 

Tuaran dan juga Yang Berhormat Kinabatangan. Saya benar-benar sedar keperluan di 
sekolah-sekolah di Sabah dan mahupun di Sarawak juga. Malah saya telah memberi 
ucapan penangguhan saya apabila soalan dibangkitkan oleh Yang Berhormat Tuaran 
beberapa hari yang lalu. Malah saya sendiri dengan Yang Berhormat Tawau dan juga Yang 
Berhormat Besut telah pergi ke negeri Sabah dan Sarawak untuk mengenal pasti. Kita 
sudah ada masalah-masalah yang kita mohon beri sedikit tempoh masa untuk 
membetulkan. Kita dalam proses untuk membetulkan banyak, khasnya di dalam bidang 
pelan pembangunan, pelancaran Pelan Pembangunan Pendidikan Malaysia yang memberi 
penekanan kepada sekolah-sekolah di luar bandar ini. Kita komited untuk melaksanakan 
pelan-pelan yang telah pun dilakarkan di sana.  

Yang Berhormat Tuaran telah bangkitkan isu surau yang tidak sesuai dengan reka 
bentuk, khususnya untuk penduduk di Sabah. Terima kasih, saya sendiri pernah melawat 
dalam lawatan saya ke Kinabatangan. Ada juga sebuah surau yang tidak dapat disiapkan 
kerana design dia tidak begitu baik. Saya sendiri tengok dan saya tahu ia tidak boleh 
diterima. Kita meneliti dan kita akan ambil tindakan dalam masa terdekat, okey? Yang 
Berhormat Tuaran juga menanyakan apakah kriteria yang diambil kira semasa pengambilan 
guru pelatih. Syarat asas pengambilan PISMP (Program Ijazah Sarjana Muda Perguruan) 
adalah pencapaian akademik minimum 3 cemerlang ataupun 3 kredit, kokurikulum 10% dan 
lulus temu duga. Syarat temu duga mencapai tahap lulus inventori sahsiah keguruan 
dengan nama singkat INSAK. 

Yang Berhormat Parit Buntar menanyakan apakah kriteria pemilihan syarikat 
keselamatan dan apakah tindakan jika tidak bayar gaji pekerja. Kriteria pemilihan syarikat 
keselamatan adalah berdasarkan; 

(i) lulus penilaian teknikal dan kewangan, 

(ii) modal mencukupi dengan mampu bayar gaji pekerja minimum 
dua bulan, sekiranya syarikat tersebut gagal membayar gaji 
kepada pekerja pengawal keselamatan, pengawal-pengawal 
keselamatan boleh membuat aduan terus kepada Jabatan 
Tenaga Kerja di bawah Kementerian Sumber Manusia.  

Dalam perbahasan Yang Berhormat Parit Buntar yang dicelah oleh Yang 
Berhormat Sungai Siput, mohon Kementerian Pendidikan Malaysia semak semula kontrak 
syarikat-syarikat keselamatan atau kebersihan untuk membayar gaji minimum kepada 
pekerja-pekerja mereka. Kementerian Pendidikan Malaysia Yang Berhormat ya, telah pun 
menyemak semula semua 300 kontrak yang sedang berkuat kuasa susulan pelaksanaan 
gaji minimum pada tahun 2013. Anggaran peruntukan tambahan bagi menampung 
penyelarasan pembayaran kenaikan harga kontrak sedia ada telah pun dikemukakan 
kepada Kementerian Kewangan untuk diberi pertimbangan. 

Yang Berhormat Pokok Sena dan juga Yang Berhormat Sungai Petani 
bertanyakan mengenai kuarters guru uzur yang tidak baik pulih, mengapa. Kementerian 
sentiasa komited dalam menyediakan dan membaik pulih prasarana. Walau bagaimanapun, 
keutamaan akan diberikan kepada keperluan kritikal dan tertakluk kepada peruntukan 
semasa. Yang Berhormat Pokok Sena juga membangkitkan isu berapa jumlah bilangan 
guru yang minta bertukar di atas alasan terpisah dengan suami/isteri.  

Yang Berhormat, permohonan pertukaran pada 1 Januari 2014, permohonan 
masih dibuka dan ditutup pada hari ini iaitu hari terakhir untuk permohonan pertukaran. 
Pasangan terpisah di sekolah menengah sebanyak 3,812, di sekolah rendah sebanyak 
4,137 dan kita akan memberi pertimbangan yang sewajarnya. Ini merupakan salah satu 
sebab utama dan ramai, seperti contoh pada penukaran yang lalu di antara lebih kurang 
2,000 guru yang kita telah beri kelulusan penukaran. Lebih 50% guru-guru ialah 
berdasarkan kita hendak menyatukan mereka balik, suami dan isteri. Itu memang yang 



sampai sekarang tidak pernah berfungsi. Ada lagi beberapa buah sekolah, nanti saya akan lapor dengan Yang Berhormat dan perkara ini memang amat rugilah. Berjuta-juta ringgit dibelanjakan tetapi tidak boleh menzahirkan apa yang kementerian inginkan. Jadi, ini perlu diambil perhatian. Tuan P. Kamalanathan a/l P.Panchanathan: Terima kasih Yang Berhormat. Tuaran dan juga Yang Berhormat Kinabatangan. Saya benar-benar sedar keperluan di sekolah-sekolah di Sabah dan mahupun di Sarawak juga. Malah saya telah memberi ucapan penangguhan saya apabila soalan dibangkitkan oleh Yang Berhormat Tuaran beberapa hari yang lalu. Malah saya sendiri dengan Yang Berhormat Tawau dan juga Yang Berhormat Besut telah pergi ke negeri Sabah dan Sarawak untuk mengenal pasti. Kita sudah ada masalah-masalah yang kita mohon beri sedikit tempoh masa untuk membetulkan. Kita dalam proses untuk membetulkan banyak, khasnya di dalam bidang pelan pembangunan, pelancaran Pelan Pembangunan Pendidikan Malaysia yang memberi penekanan kepada sekolah-sekolah di luar bandar ini. Kita komited untuk melaksanakan pelan-pelan yang telah pun dilakarkan di sana. Yang Berhormat Tuaran telah bangkitkan isu surau yang tidak sesuai dengan reka bentuk, khususnya untuk penduduk di Sabah. Terima kasih, saya sendiri pernah melawat dalam lawatan saya ke Kinabatangan. Ada juga sebuah surau yang tidak dapat disiapkan kerana design dia tidak begitu baik. Saya sendiri tengok dan saya tahu ia tidak boleh diterima. Kita meneliti dan kita akan ambil tindakan dalam masa terdekat, okey? Yang Berhormat Tuaran juga menanyakan apakah kriteria yang diambil kira semasa pengambilan guru pelatih. Syarat asas pengambilan PISMP (Program Ijazah Sarjana Muda Perguruan) adalah pencapaian akademik minimum 3 cemerlang ataupun 3 kredit, kokurikulum 10% dan lulus temu duga. Syarat temu duga mencapai tahap lulus inventori sahsiah keguruan dengan nama singkat INSAK. Yang Berhormat Parit Buntar menanyakan apakah kriteria pemilihan syarikat keselamatan dan apakah tindakan jika tidak bayar gaji pekerja. Kriteria pemilihan syarikat keselamatan adalah berdasarkan; (i) lulus penilaian teknikal dan kewangan, (ii) modal mencukupi dengan mampu bayar gaji pekerja minimum dua bulan, sekiranya syarikat tersebut gagal membayar gaji kepada pekerja pengawal keselamatan, pengawal-pengawal keselamatan boleh membuat aduan terus kepada Jabatan Tenaga Kerja di bawah Kementerian Sumber Manusia. Dalam perbahasan Yang Berhormat Parit Buntar yang dicelah oleh Yang Berhormat Sungai Siput, mohon Kementerian Pendidikan Malaysia semak semula kontrak syarikat-syarikat keselamatan atau kebersihan untuk membayar gaji minimum kepada pekerja-pekerja mereka. Kementerian Pendidikan Malaysia Yang Berhormat ya, telah pun menyemak semula semua 300 kontrak yang sedang berkuat kuasa susulan pelaksanaan gaji minimum pada tahun 2013. Anggaran peruntukan tambahan bagi menampung penyelarasan pembayaran kenaikan harga kontrak sedia ada telah pun dikemukakan kepada Kementerian Kewangan untuk diberi pertimbangan. Yang Berhormat Pokok Sena dan juga Yang Berhormat Sungai Petani bertanyakan mengenai kuarters guru uzur yang tidak baik pulih, mengapa. Kementerian sentiasa komited dalam menyediakan dan membaik pulih prasarana. Walau bagaimanapun, keutamaan akan diberikan kepada keperluan kritikal dan tertakluk kepada peruntukan semasa. Yang Berhormat Pokok Sena juga membangkitkan isu berapa jumlah bilangan guru yang minta bertukar di atas alasan terpisah dengan suami/isteri. Yang Berhormat, permohonan pertukaran pada 1 Januari 2014, permohonan masih dibuka dan ditutup pada hari ini iaitu hari terakhir untuk permohonan pertukaran. Pasangan terpisah di sekolah menengah sebanyak 3,812, di sekolah rendah sebanyak 4,137 dan kita akan memberi pertimbangan yang sewajarnya. Ini merupakan salah satu sebab utama dan ramai, seperti contoh pada penukaran yang lalu di antara lebih kurang 2,000 guru yang kita telah beri kelulusan penukaran. Lebih 50% guru-guru ialah berdasarkan kita hendak menyatukan mereka balik, suami dan isteri. Itu memang yang.